Лента событий ВААК
ААУ аҿы имҩаҧысит абаза бызшәала азеиҧш диктант
Сааҭк иалагӡаны астудентцәа абаза бызшәала ирҩит мҽхакыла 142 ажәа рыла ишьақәгылаз адиктант.
Аԥсуа-абаза жәлар еицырдыруа ахаҭарнакцәа ражәа хьыршәыгәқәа.
Дырмит Гәлиа иҩны-амузеи аҿы зымҽхак ҭбаам авиртуалтә екскурсиа.
Аҧсуа литература ашьаҭаркҩы, Аҧсны жәлар рпоет, аҵарауаҩ Дырмит Гәлиа 150 шықәса ихыҵра инамаданы, АААК Д. И. Гәлиа имчыбжь рыланаҳәоит. Есыҽны ишәыдаҳгалалоит ашәҟәыҩҩы иҧсҭазаареи ирҿиареи ирыдҳәалоу акьыҧхьымҭақәа. Ҳсоциалтә ҳақәа шәрыцклаҧшла — аинтерес аҵазаауеит!
Адиспансеризациа 2024: АААКи Агәабзиарахьчара аминистрреи ашколхәыҷқәа ргәабзиара агәаҭара еиҭахацдыркит.
АААК иацнаҵоит Аԥсны ақыҭашколхәыҷқәа адиспансеризациа рахыжьра иазку апроект амҩаҧгара. 2024-тәи ашықәс азы раҧхьатәи аусуратә ҭыҵра еиҿкаан Гәдоуҭа араион, Оҭҳара ақыҭа. https://abaza.org/abk/1144
«Аԥсуара амҩахәасҭақәа» рцикл: Феликс Џьинџьиа иҿцәажәара
Ажурналист Екатерина Бебиа лавтортә программа «Аҧсуара амҩахәасҭақәа» рцикл анҵамҭаҿ диҿцәажәоит Очамчыра ақалақьаҿ инхо арҵаҩы-ааӡаҩ Феликс Џьинџьиа. Анҵамҭа ҟаҵан 2009 шықәсазы.
АААК еиҭахацнаркит аҧсуа милаҭтә хәмаррақәа ирызку апроект
Аҿар рыҿиареи абаҩрҵәыреи рзы АААК аҟәша иацнаҵоит Аҧсны ақыҭақәеи ақалақьқәеи рҿы аҧсуа милаҭтә хәмаррақәа ирызку амастер-классқәа рымҩаҧгара. https://abaza.org/abk/1143
"Нарвтәи агәашәқәа рҿы игылоу атеатр" аҟны имҩаҧган "Блокада" зыхьӡу алитература-поезиатә хәылҧазы.
"Нарвтәи агәашәқәа рҿы игылоу атеатр" аҟны имҩаҧган "Блокада" зыхьӡу алитература-поезиатә хәылҧазы. Уи аиҿкаара иалахәын Адунеизегьтәи аҧсуа-абаза конгрессгьы. Аспектакль ақәыргылара аҽазыҟаҵараан ахархәара рыҭан аблокада иҭакыз Ленинград ахьчаҩцәа рыӡбахә зҳәо адокументалтә материалқәа: аекран ахь ицәырган аибашьцәа рфотосахьақәеи ргәалашәарақәа зныҧшуа атекстқәеи, рыхьӡ ҳәан Ленинград ахы ақәиҭтәразы еибашьуаз аҧсуааи абазақәеи.
Ахәаҧшҩцәа рыбжьара иҟан ақалақь зыхьчоз рхылҵгьы. Аусмҩаҧгатә хықәкыс иаман Ленинград аблокада ианҭакыз аамҭазы ажәларқәа шеидгылаз адырбара. Аспектакль ахаҭа мҩаҧысит аблокада аҧыхра 80 шықәса ахыҵра инадҳәаланы еиқәыршәоу афедералтә программа аҳәаақәа ирҭагӡаны.
Ленинград акәша-мыкәша иҭахаз аҧсуа еибашьцәа ргәалашәара еиқәырхоуп 2004 шықәсазы Ленинград зыхьчоз Аҧсны аҵеицәа ирызкны ахаҳә ықәыргыланы иахьҧшьаз Пискаревтәи аҧсыжырҭаҿы.
Ленинград ахьчара иалахәын 600-ҩык инареиҳаны Аҧсны аҵеицәа. Урҭ рыбжьара иҟан аҧырҩцәа, атанкистцәа, артиллеристцәа, амшын аҿы еибашьуаз аруаа, уҳәа убас егьырҭгьы.